ระเบียบคณะกรรมการอัยการว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุด(ฉบับที่ ๔)พ.ศ. ๒๕๖๓ โดยที่เป็นการสมควรแก้ไขเพิ่มเติมระเบียบคณะกรรมการอัยการว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุดพ.ศ. ๒๕๕๔ และที่แก้ไขเพิ่มเติมอาศัยอำนาจตามความในมาตรา๓๐ (๔) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ คณะกรรมการอัยการจึงออกระเบียบดังต่อไปนี้ข้อ๑ ระเบียบนี้เรียกว่า ระเบียบคณะกรรมการอัยการว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุด(ฉบับที่ ๔) พ.ศ. ๒๕๖๓ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกความในข้อ ๖ ของระเบียบคณะกรรมการอัยการว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุดพ.ศ. ๒๕๕๔ และให้ใช้ความต่อไปนี้แทนข้อ๖ ข้าราชการธุรการที่จะได้รับเงินค่าตอบแทนพิเศษกรณีบรรจุใหม่ ให้ได้รับเงินค่าตอบแทนพิเศษตั้งแต่วันที่พ้นการทดลองปฏิบัติหน้าที่ราชการข้าราชการธุรการที่เคยรับราชการในสำนักงานอัยการสูงสุดและโอนกลับมาหรือได้รับการบรรจุกลับให้ได้รับเงินค่าตอบแทนพิเศษภายหลังกลับมาปฏิบัติราชการในสำนักงานอัยการสูงสุดใหม่เป็นเวลาติดต่อกันไม่น้อยกว่าหกเดือนนับตั้งแต่วันที่มารายงานตัวและปฏิบัติราชการข้าราชการธุรการที่รับโอนจากส่วนราชการอื่นให้ได้รับเงินค่าตอบแทนพิเศษภายหลังปฏิบัติราชการในสำนักงานอัยการสูงสุดเป็นเวลาติดต่อกันไม่น้อยกว่าหกเดือนนับตั้งแต่วันที่มารายงานตัวและปฏิบัติราชการข้อ๔ ให้ยกเลิกความในข้อ ๗ ของระเบียบคณะกรรมการอัยการว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุดพ.ศ. ๒๕๕๔ และให้ใช้ความต่อไปนี้แทนข้อ๗ ข้าราชการธุรการที่จะได้รับเงินค่าตอบแทนพิเศษจะต้องผ่านการพัฒนาศักยภาพบุคคลในการปฏิบัติงานและผ่านการประเมินผลการปฏิบัติงานจากผู้บังคับบัญชาตามหลักเกณฑ์ที่สำนักงานอัยการสูงสุดกำหนดข้าราชการธุรการที่ได้รับเงินค่าตอบแทนพิเศษมาแล้วจะต้องผ่านการประเมินผลการปฏิบัติงานตามหลักเกณฑ์ที่สำนักงานอัยการสูงสุดกำหนดข้าราชการธุรการที่ไม่ผ่านการประเมินตามวรรคหนึ่งหรือวรรคสอง ให้งดเบิกจ่ายเงินค่าตอบแทนพิเศษจนกว่าข้าราชการธุรการผู้นั้นจะผ่านการประเมินผลการปฏิบัติงานข้อ๕ ให้ยกเลิกความในข้อ ๙ ของระเบียบคณะกรรมการอัยการว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุดพ.ศ. ๒๕๕๔ และให้ใช้ความต่อไปนี้แทนข้อ ๙ ข้าราชการธุรการที่ดำรงตำแหน่งประเภททั่วไปที่ได้รับแต่งตั้งให้ดำรงตำแหน่งประเภทวิชาการ ให้ได้รับเงินค่าตอบแทนพิเศษตามหลักเกณฑ์ ดังนี้(๑) กรณีข้าราชการธุรการที่ดำรงตำแหน่งประเภททั่วไป ระดับปฏิบัติงานที่ได้รับแต่งตั้งให้ดำรงตำแหน่งประเภทวิชาการ ระดับปฏิบัติการ ให้ได้รับเงินค่าตอบแทนพิเศษในอัตราของตำแหน่งที่ได้รับแต่งตั้ง(๒) กรณีข้าราชการธุรการที่ดำรงตำแหน่งประเภททั่วไป ระดับชำนาญงานที่ได้รับแต่งตั้งให้ดำรงตำแหน่งประเภทวิชาการ ระดับปฏิบัติการ ให้ได้รับเงินค่าตอบแทนพิเศษในอัตราที่ได้รับอยู่เดิมขณะที่ดำรงตำแหน่งประเภททั่วไป และไม่เกินอัตราสูงสุดของตำแหน่งประเภทวิชาการระดับปฏิบัติการข้อ ๖ ให้ยกเลิกบัญชีอัตราค่าตอบแทนพิเศษของข้าราชการธุรการแนบท้ายระเบียบคณะกรรมการอัยการว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุด พ.ศ. ๒๕๕๔ซึ่งแก้ไขเพิ่มเติมโดยระเบียบคณะกรรมการอัยการว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุด (ฉบับที่ ๓) พ.ศ.๒๕๕๖ และให้ใช้บัญชีอัตราค่าตอบแทนพิเศษของข้าราชการธุรการท้ายระเบียบนี้แทนข้อ๗ เงินค่าตอบแทนพิเศษตามระเบียบนี้ ให้เริ่มจ่ายได้ตั้งแต่วันที่๑ กันยายน พ.ศ. ๒๕๖๓ เป็นต้นไปประกาศ ณวันที่ ๓๐ เมษายน พ.ศ. ๒๕๖๓อรรถพล ใหญ่สว่างประธานคณะกรรมการอัยการ[เอกสารแนบท้าย]๑. บัญชีอัตราค่าตอบแทนพิเศษของข้าราชการธุรการ(ดูข้อมูลจากภาพกฎหมาย)พิไลภรณ์/จัดทำ๒๗ ตุลาคม ๒๕๖๓ปริญสินีย์/ตรวจ๒ ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนที่ ๓๖ ก/หน้า ๒๓/๑๙ พฤษภาคม ๒๕๖๓